Държавен вестник, бр. 78, 2025 г., стр. 41

БРОЙ  78	
Д Ъ Р Ж А В Е Н  В Е С Т Н И К 	
СТР.  41   
Сградата е с голяма степен на съхранена 
материална и образна автентичност. Съхра­
нена е обемно-пространствената структура 
и плановата схема. Запазени са декоративни 
пластики по фасадата и в интериора, ориги­
нална дървена дограма.
Обектът е от голяма обществена значимост. 
Интересът на посетителите непрекъснато расте 
от построяването на сградата до днес. Ус­
тановените два етапа на преустройство на 
театралния салон и сцената са свидетелство 
за постоянно нарастващите културни нужди в 
града. Средата на обекта е частично съхранена. 
Съхранена е градоустройствената структура на 
уличната мрежа, пл. Възраждане (преди пл. 
Араста) и рамката от заобикалящото застроя­
ване. Нараснал е мащабът и височината на 
заобикалящото застрояване.
В околната среда преобладава застрояване от 
втората половина на XX в. Частично съхранен 
е сградният фонд от периода на построяване 
на читалището и началото на XX в., голяма 
част от които са със статут на недвижими 
културни ценности. През годините са извърш­
вани множество изменения в застрояването на 
квартала. Преобладава сграден фонд от края 
на 20-те години на XX в.
Въпреки тези изменения непосредствената 
среда на читалището е със съхранен обем и 
мащаб и подкрепят обекта.
Сградата е пример за високо строително 
изпълнение, с вложени за времето скъпи ма­
териали и детайли. Постигнати са естетически 
издържани пропорции и обемно-простран­
ствена композиция както по отношение на 
външния облик, така и при вътрешния.
Обектът въздейства със симетричните си 
фасади и богата пластична украса. Притежава 
визията на парижката архитектура от този 
период. Сградата е разпознаваема като един 
от символите на Шумен, неделима част от 
културния живот на града.
Градината със своите непроменен обхват и 
подходи, запазено оформление в симетричен 
геометричен стил изявява главната фасада на 
сградата и паметника пред нея. Съхранява 
първоначалния замисъл за обособяване на 
културно и художествено формено простран­
ство около сградата на читалището. Създава 
камерна обстановка за сцените на открито на 
различни мероприятия и концерти. Присъства 
активно като едно забележително място за 
културния живот на гр. Шумен.
Поради горните аргументи се предлага ак­
туализиране на статута на читалището, като 
в неговия обхват се включи и непосредстве­
ната му среда – неговата градина, в която е 
разположен и паметникът на Нанчо Попович. 
Предлага се повишаване на категорията на 
НКЦ „Читалище „Добри Войников“ от „местно 
значение“ в „национално значение“.
3. Постъпили възражения:
Няма.
Заповедта да се впише в Националния 
публичен регистър на недвижимите култур­
ни ценности към Националния институт за 
недвижимо културно наследство.
Пълният текстови и графичен материал за 
обекта по т. 1 се съхранява в Националния 
документален архив на Националния институт 
за недвижимо културно наследство. Достъпът 
до него се осъществява чрез регистъра по 
чл. 68 от ЗКН към Националния институт за 
недвижимо културно наследство.
Настоящата заповед да се обнародва в „Дър­
жавен вестник“ съгласно чл. 65, ал. 2 от ЗКН.
На основание чл. 72 във връзка с чл. 66 от 
Административнопроцесуалния кодекс (АПК) 
заповедта да се съобщи по реда на чл. 18а 
от АПК на областния управител на област 
Шумен, с адрес: гр. Шумен, бул. Славянски 
№ 30, кмета на община Шумен, с адрес: 
гр. Шумен, бул. Славянски № 17, председате­
ля на НЧ „Добри Войников – 1856“, с адрес: 
гр. Шумен, пл. Възраждане № 4, и директора 
на Регионалния исторически музей – Шумен, 
с адрес: гр. Шумен, бул. Славянски № 17, и 
чрез публикуването є на интернет страницата 
на Министерството на културата.
Заповедта може да се обжалва по реда 
на АПК пред Административния съд – Со­
фия-град, в едномесечен срок от съобщението за 
издаването є или в 14-дневен срок от отделните 
съобщения за издаването є до участвалите в 
производството.
Министър: 
М. Бачев
5143
МИНИСТЕРСТВО
НА ПРАВОСЪДИЕТО
ЗАПОВЕД № СД-06-46
от 28 август 2025 г.
На основание чл. 655, ал. 1, т. 5 от Търгов­
ския закон и чл. 14, ал. 2 от Наредба № 3 от 
27 юни 2005 г. за реда за подбор, квалифика­